kardosdrur/scandi-wiki huggingface dataset:
Duplicity

Duplicity er en amerikansk thrillerfilm fra 2009 om to tidligere agenter der er begyndt at arbejde for hvert sit konkurrerende foretagende for at spille dem ud mod hinanden. Millionerne venter, men stærke følelser opstår mellem de to.

I hovedrollerne ses Julia Roberts, Clive Owen og Tom Wilkinson. Tony Gilroy har instrueret.

Rolleliste
 Clive Owen som Ray Koval
 Julia Roberts som Claire Stenwich
 Tom Wilkinson som Howard Tully
 Paul Giamatti som Richard "Dick" Garsik
 Denis O'Hare som Duke Monahan
 Kathleen Chalfant som Pam Fraile
 Thomas McCarthy som Jeff Bauer
 Wayne Duvall som Ned Guston
 Carrie Preston som Barbara Bofferd
 Christopher Denham som Ronny Partiz
 Oleg Shtefanko som Boris Fetyov (som Oleg Stefan)

Referencer

Eksterne Henvisninger 

Amerikanske film fra 2009
Thrillerfilm fra USA
Dramafilm fra USA
Film fra Universal Pictures
Humlebæk Teglværk

Humlebæk Teglværk A/S var et teglværk og flisefabrik i Humlebæk i Nordsjælland. Værket eksisterede fra 1908 indtil en ødelæggende brand 14. december 1943. Flisefabrikken blev videreført som Nivaa Flisefabrik. Flisefabrikken lukkede i 1981.

Værket blev oprettet af en gruppe bygningshåndværkere fra Helsingør og omegn og allerede i 1909 fik værket leverancen af sten til opførelsen af Bispebjerg Hospital. Værket blev anlagt for at udnytte en aflejring af issøler. Fra 1931 gik man over til at udnytte det underliggende moræneler. Værket kom under konkursbehandling i 1928 og genopstod som Humlebæk Tagstensfabrik. Navnet blev ændret tilbage igen i 1932 til Humlebæk Teglværk. Under besættelsen blev der – indtil branden – tørret dansk tobak på værket.

I 1936 blev I/S Humlebæk Flisefabrik etableret i forbindelse med Humlebæk Teglværk. Efter teglværkets brand i 1943 fandt flisefabrikken husly på Nive Mølle i Nivå, nu under navnet Nivaa Flisefabrik. Ud over fliser til industrien havde fabrikkerne en produktion af kunstfliser og kunstkakler, og gennem tiden var en række kunstnere tilknyttet fabrikkerne, bl.a. Asger Theisen, Yan Kai Nielsen, Svend Eriksen og Harald Isenstein.

Området Teglværksparken i Humlebæk minder stadig om fabrikken, der lå på arealet svarende til Teglgårdsvej 337-365.

Diverse data:
 Teknisk leder fra 1908: Otto Fabricius (fra Dysseværket ved Gentofte, 1884-1944)
 Bestyrelse 1929: Tømrermester L. Søgaard Pedersen, murermester Jens Christensen.
 Direktør: G.E. Olsen.
 Forvalter i 1931: hr. Brun
 Bestyrer fra 1939: Svend E. Olsen, 1914 -
 Ansatte i 1934: 72 mennesker
 Ansatte i 1943: ca. 60 mænd og kvinder

Litteratur 
 Greens danske fonds og aktier, 1929.
 Lerindustrien, 23. december 1943
 Pedersen, Niels-Jørgen, Humlebæk Teglværk og Flisefabrik, Fredensborg-Humlebæk Lokalhistoriske Forening 2001.

Teglværker i Danmark
Teglværk
Nivå
Etableret i 1908
Ophørt i 1981
Forsvundne bygninger, konstruktioner og anlæg i Danmark
Vi vil ha' Øl

Vi vil ha' Øl er en ølvise skrevet af Julius Strandberg og komponeret af Carl Erichsen og som udkom i første gang i 1886.

Julius Strandberg skrev i sin dagbog for 7. maj 1886: "Jeg var en Tur med Anna og Olaf paa Amager, hvor jeg første Gang i lang Tid drak en Bajer. Jeg skrev en Vise: Carlsberg-Øl." Visen var en del af en bølge af populære ølviser som inddrog bryggeriet Carlsberg i teksten. Det skete i en periode hvor Carlsberg havde sikret sit stilling som Danmarks førende bryggeri.

Visen blev anset som Carlsbergs "nationalsang", på grund af dens omkvæd, som lyder:

Sangen blev meget populær og opført i adskillige revyer og potpurrier de næste mange årtier.

Litteratur 
 Egart Andersson & Dan Fog, Carlsberg i toner, Wilhelm Hansen A/S, 1985.

Viser
Carlsbergs historie
Mrs. Soffel

Mrs. Soffel er en amerikansk film fra 1984 som foregår i Pittsburgh ved forrige århundredeskifte. En fangevogters kone forelsker sig i en mand på dødsgangen.

Blandt de hovedmedvirkende kan nævnes Mel Gibson, Diane Keaton og Matthew Modine. Gillian Armstrong har instrueret.

Eksterne Henvisninger 

Dramafilm fra USA
Amerikanske film fra 1984
Horwitz & Kattentid

Horwitz & Kattentid A/S var en dansk cigarfabrik i København grundlagt 1892 af den fra Altona indvandrede Salomon Horwitz (1851-1930) samt grosserer Jens Julius Maximilian Kattentid (1856-1927). Fabrikken lå først i Store Kongensgade 29 og dernæst i Kigkurren 6-8 på Islands Brygge i bygninger, der var opført 1915-17 ved Kay Schrøder.

Ifølge Trap Danmark (1906) producerede fabrikken årligt 7½-8 mio. cigarer og beskæftigede 170 medarbejdere.

I 1919 indgik Horwitz & Kattentid i A/S De Danske Cigar- & Tobaksfabrikker, der var dannet ved en sammenslutning med firmaerne Chr. Augustinus Fabrikker og E. Nobel. I 1933 blev A/S Horwitz & Kattentid atter udskilt (ligeledes E. Nobel i 1938), men i 1949 blev A/S Horwitz & Kattentid helt overtaget af De Danske Cigar- & Tobaksfabrikker. Firmanavnet blev dog bevaret nogle yderligere år.

3. februar 1945 blev en stor mellembygning i Horwitz & Kattentids tidligere fabrikskompleks totalt ødelagt ved brand og bombeeksplosion. I bygningen fremstillede "Seibæks mekaniske Etablissement" værnemagtsgods af et meget brandfarligt stof.

Det var på Horwitz & Kattentid, at den unge Thorvald Stauning fik fast arbejde som cigarsorterer i 1890'erne efter at have været ansat på flere andre fabrikker i København (bl.a. P. Wulffs Cigarfabrik) og i provinsen (J.P. Schmidt jun.).

Kilder 
 Danmarks ældste forretninger 1100-1911, Kraks Forlag 1950

Tidligere virksomheder i København
Etableret i 1892
Ophørt i 1949
Industribygninger i København
Tobaksvirksomheder i Danmark
Frederiksstaden
FIFA 11

FIFA 11 (udgivet som FIFA Soccer 11 i Nordamerika) er det 18. FIFA-spil i rækken. Spillet blev udgivet den 1. oktober 2010 i Europa og 28. september i Nordamerika. Spillet er blevet udgivet til Xbox 360, PlayStation 3, Wii, Microsoft Windows, PlayStation 2, Nintendo DS, PlayStation Portable og mobiltelefon.

Ligaer 

DM i Fifa 2010 blev afholdt i Glassalen i Tivoli d. 9/12 2010. Omkring 500 mennesker mødte op for at prøve kræfter med resten af Danmark – først gennem indledende runder og dernæst "knald-eller-fald"-kampe. De 3 podiepladser blev fordelt således:
1. MO_JE (Morten Jensen)
2. PffLOL84 (Mickey Gammelgård)
3. Dj_jones (Espen Vilhelmsen)
Finalen og bronzekampen blev begge vundet komfortabelt, på trods af to meget dramatiske semifinaler.

Landshold

Soundtrack 

FIFA-serien
Computerspil fra 2010
Electronic Arts-spil
Nintendo DS-spil
Xbox 360-spil
Wii-spil
PlayStation 3-spil
Windows-spil
Mangor & Nagel

Mangor & Nagel er et dansk arkitektfirma, der blev grundlagt 3. juni 1948 i Frederikssund af arkitekterne Poul Mangor og Børge Nagel. Det er i dag ejet af Torben Nagel og Karsten Nagel og er en af landets største arkitektvirksomheder. I 1971 blev virksomheden omdannet til et aktieselskab under navnet Mangor & Nagel Arkitektfirma A/S.

Virksomheden har i dag afdelinger i Frederikssund, Roskilde, København og Aarhus. De ca. 85 medarbejdere består af arkitekter, landskabsarkitekter, bygningskonstruktører og administrativt personale.
I 2012 åbnede afdelingen i Vejle, idet Mangor & Nagel A/S ønskede at komme nærmere sine kunder vest for Storebælt. Afdelingen i Vejle er nu lukket igen.

Virksomheden har en omsætning på ca. 50 mio. kroner årligt.

Udvalgte Projekter 
 Bryggeblomsten, Rundholtvej, København
 Frederikssund Sygehus, Frederikssund
 Sillebroen, Frederikssund
 Bramming Svømmehal, Bramming
 Om- og tilbygning af IKEA, Taastrup
 Vordingborg Sydhavn, Vordingborg
 Gigantium Svømmehal, Aalborg
 Trekroner Business Park, Roskilde
 Tietgen Handelsgymnasium, Odense

Kilder 

Arkitektvirksomheder i Danmark
Etableret i 1948
Frederikssund
Didrik Frisch

Johan Didrik Frisch (4. maj 1835 på gården Charlottedal ved Slagelse – 22. november 1867 i Florents) var en dansk landskabs- og dyremaler.

Frisch var søn af proprietær Constantin Frisch (1793-1865) og Marie Catharine født Tutein (1800-1871). Han gik i skole på Sorø Akademi, hvor tegnelæreren, landskabsmaler Hans Harder, blev opmærksom på hans talent og medvirkede til, at han uddannede sig til kunstner. Efter at have besøgt Kunstakademiets enskoler i København foretog han 1857 en kort rejse til Paris, samtidig med at han begyndte at udstille som figurmaler; men han gik snart over til at foretrække landskaber, hvori tit en smukt fortalt lille handling smeltede harmonisk sammen med landskabet, således i To gamle naboer får sig en aftensladder (1866). Men da dette billede fremkom, havde han allerede med forkærlighed vendt sig til dyreverdenen, også i forbindelse med landskab, hvortil han navnlig hentede stemningsfulde motiver fra Dyrehaven. I 1867 fik han Akademiets rejseunderstøttelse og var på vejen til Rom, da han i Florents, tilbragte et par måneder sammen med de jævnaldrende malere Otto Bache og L.A. Schou, inden Frisch og Schou begge blev angrebet af tyfus og kolera og døde med få dages mellemrum. Det var en lovende og fremadstræbende ung kunstner, hvis løbebane således uventet blev afbrudt.

Kilder 
 459 (Dansk biografisk Lexikon / V. Bind. Faaborg – Gersdorff) 
 

Malere fra Danmark
Danskere i 1800-tallet
Personer fra Slagelse
Landskabsmalere
Dyremalere
Personer i Dansk Biografisk Leksikon
Artikler fra 1. udgave af Dansk biografisk leksikon
Alumni fra Det Kongelige Danske Kunstakademi
Uldall (flertydig)

Uldall henviser til blandt andre:
 Peter Uldall − (1743-98), dansk advokat og generalfiskal
 Frederik Adolph Uldall − (1806-73), dansk læge
 Fritz Peter Adolph Uldall − (1835-1911), dansk søofficer
 Frits Uldall (Johannes Frederik Christian Uldall) − (1839-1921), dansk arkitekt
Alfred Hage

Alfred Hage kan henvise til flere personer:

 Alfred Hage (handelsmand) (1803-1872) – dansk handelsmand, godsejer og politiker
 Alfred Hage (landbrugsminister) (1843-1922) – dansk godsejer og landbrugsminister
UEFA Cup 1971-72

UEFA Cup 1971-72 var den første udgave af denne turnering. Den afløste den hidtidige Messebyturnering, som udelukkende var et anliggende mellem certificerede handelsbyer.

64 deciderede fodboldklubber havde kvalificeret sig til turneringen via deres placering 2, 3 eller 4 i deres hjemlige liga. Vinder blev Tottenham Hotspurs med en finalesejr over Wolverhampton Wanderers.

I denne tabel er udebaneresultaterne markeret med kursiv.

1971-72
Fodbold i 1971
Fodbold i 1972
Cliffhanger (film)

Cliffhanger er en amerikansk actionfilm fra 1993 instrueret af Renny Harlin.

Hovedrollerne spilles af Sylvester Stallone, John Lithgow, Michael Rooker og Janine Turner.
Cliffhanger blev meget populær og blandt de 10 mest indbringende film i USA i 1993. Den fik en forholdsvis god modtagelse af filmkritikerne og blev nomineret til en Oscar i tre kategorier.

Handling 

Gabe Walker (Sylvester Stallone) og Hal Tucker (Michael Rooker) er to erfarne bjergbestigere, som ser Hals ven styrte i døden fra en klippe. Hal giver Gabe skylden for ulykken og lægger ham for had.

Først et år senere kan Gabe udholde tanken om at klatre igen, da den nydelige kollega Jessie Deighan overtaler ham til at redde passagererne på et fly, der er styrtet ned i de snedækkede Rocky Mountains. Oppe i bjergene møder han Hal igen, og det kommer til konfrontation mellem de to tidligere venner.

De får dog langt alvorligere ting at beskæftige sig med, da det viser sig, at passagererne er svært bevæbnede kriminelle, der tager Gabe som gidsel i håb om, at han kan skaffe tre kufferter med 100 millioner dollars.

Eksterne henvisninger 
 

Actionfilm fra USA
Amerikanske film fra 1993
Charlotte Jakobsen

Charlotte Jakobsen (født 12. maj 1981)er en dansk eliteskytte i riffelskydning, der repræsenterer klubben DSB/ASF i Århus. Hun har gennem adskillige år tilhørt verdenseliten. Hun har blandt andet sin force på den lange 300 m distance.

Blandt hendes største resultater er guld i 60 skud liggende ved VM i 2002 og 2009, guld i halvmatch på 300 m ved VM i 2006 og 2009 og sølv i samme disciplin ved VM i 2010. Ligeledes har hun vundet VM-bronze i 60 skud stående i 2006 og sølv i 3 positioner ved VM i 2010. Dertil kommer en række internationale medaljer for hold. Hun blev kåret som nummer to i Politikens Årets Fund i 2002.

Noter

Eksterne henvisninger 
 Profil på DSB/ASF's hjemmeside 

Skytter fra Danmark
Live i Stockholm

Live i Stockholm er navnet på Shu-bi-duas livealbum, som udkom som download 2010. Albummet indeholder uddrag af koncerten, som blev spillet på Göta Lejon onsdag den 25. marts 1981.

Spor

Referencer

Eksterne henvisninger 
 

Album fra 2010
Shu-bi-dua-livealbum
Livealbum fra 2010
Svanemosen

Svanemosen er en højmose på i alt 110 hektar og er placeret seks kilometer sydvest for Kolding ved Vonsild. 
Mosen grænser op til Fovslet Skov og størstedelen af Svanemosen er ejet af staten og forvaltes af Skov- og Naturstyrelsen.
 
Før i tiden blev der gravet meget tørv, og der kan stadig ses tydelige spor efter den intense tørvegravning, der skete under 2. verdenskrig. Den store sø i midten af mosen er for eksempel opstået som resultat af tørvegravningen.
Mosen er præget af krat, der fortrinsvis er bevokset med birk, el og fyr og i den centrale del af mosen er et stort areal dækket af planter som lyng, revling, tranebær, soldug og spagnum. Flere dele af Svanemosen er blevet henlagt til urørt skov, der senere vil udvikle sig til naturskov. I 2007 er der startet en større restaurering af højmosen, for at undgå at mosen vil blive helt dækket af krat.
 
Mosen har et rigt dyreliv, da bl.a. lever snog, stålorm, hugorm, almindelig firben, spidssnudet frø og butsnudet frø i mosen. Der lever desuden guldsmede, ilder, mår, hare, ræv, grævling og rådyr i Svanemosen. Den sjældne fyrremejse yngler også i området, og i 2007 blev den sjældne birkemus fanget i en fælde i mosen.

Naturbeskyttelse 
Svanemosen er beskyttet af Naturbeskyttelseslovens §3 og et Natura 2000 Habitat område (Habitatområde nr. 250)

Genopretningsprojekt 
I 2007 igangsattes en større restaurering af højmosen, igangsat af Naturstyrelsen

I løbet af 2007 og 2008 blev der ryddet ca. 62 ha krat bevoksning, da træer og buske har en række skadelige effekter på højmoser.

For at standse udtørring af højmosen blev vandstanden hævet, ved at blokere eksisterende dræn. Således blev væksten af Sphagnum fremmet og tilgroningen med buske forhindret. Blokering af dræn er udført i 2009.

I forbindelse med projektet blev der etablere rekreative stier, borde, bænk og et fugletårn.

Kilder og referencer 

Lokaliteter i Kolding Kommune
Moser i Danmark
EU-habitatområder i Danmark
Fredede arealer i Danmark
Onkel Fester

Onkel Fester Addams (originalt Frump) er en person fra tegnefilmsserien/TV-serien The Addams Family. Han er en høj skaldet mand med et luret smil.

Han kan tænde en elpære ved bare at putte den i sin mund.

Han var i begyndelsen Morticia Addams' onkel, men senere blev senere han Gomez Addams' bror.

Onkel Fester bliver i TV-serien spillet af Jackie Coogan.

Tv-seriefigurer
Gamer (film)

Gamer er en science fiction thriller film skrevet af  Mark Neveldine og Brian Taylor. Hovederollen spilles af Gerard Butler. Den blev første gang vist den 4. september 2009 i USA. Den kendte amerikanske rapper Ludacris spiller bl.a. Også med i filmen. Filmen indtjente ca. 70.000.000 DKK I den første uge og indtjente ca. 280.000.000 DKK alt i alt på verdensplan.

Eksterne henvisninger 
 
 
 

Science fiction-film fra USA
Amerikanske film fra 2009
Thrillerfilm fra USA
Isidor Trier

Isidor Ferdinand Trier (7. marts 1871 i København – 26. juli 1958 i Gentofte) var en dansk jurist og landsretssagfører, bror til Sophie Trier. Hans anden søster Mathilde var gift med Carl Th. Zahle.

Trier var søn af apoteker Jacob Frederik Trier (1829-1903) og Mariane Koppel (1840-1922). Han blev cand.jur. 1894 og virkede som overretssagfører i København fra 1898. Medlem af bestyrelsen for Ole Thorups Stiftelse og Vesterbros Asylselskab samt af repræsentantskabet for Borgervennen af 1788. Han var sekretær og regnskabsfører ved De Spannjerske Legater.

Trier var jøde, og under besættelsen måtte han i 1943 flygte til Nordjylland og leve under et dæknavn, "Ole Svendsen" indtil befrielsen. Inden da havde han levet i skjul hos arkitekt Helge Finsen og hustru.

Han havde fire børn, heriblandt Karen Trier Frederiksen.

Kilder 
 Registrering i Københavns Kommune
 Isidor Triers erindringer 

Advokater fra Danmark
Isidor
Personer fra København
Danskere i 1800-tallet
Danskere i 1900-tallet
Selvbiografer fra Danmark
Jøder fra Danmark
Dansksprogede forfattere fra Danmark
Inception

Inception er en amerikansk sciencefiction-film fra 2010, skrevet, produceret og instrueret af Christopher Nolan. Hovedrollerne spilles af Leonardo DiCaprio, Joseph Gordon-Levitt, Ellen Page, Marion Cotillard, Cillian Murphy og Ken Watanabe. Historien er inspireret af begreberne klarsynede drømme og drømmeinkubation.

Med 516.532 solgte billetter blev Inception en af de mest populære biograffilm i Danmark i 2010.

Handling 

Handlingen foregår i en verden hvor man kan gå ind i menneskers drømme. Cobb (Leonardo DiCaprio) dykker ulovligt ind i menneskers drømme for at stjæle informationer, som ellers er utilgængelige. Hans evner har kostet ham hans kones liv og han er derfor blevet dømt for mord. Han er blevet frataget sig sin familie og hans nationalitet, men han er lovet en chance for at genvinde sit gamle liv i bytte for plantningen af en idé i en samarbejdspartners sind. Denne proces med plantning af en idé, der er kendt som "inception", er mindre velkendt og langt mere vanskelig end Cobbs sædvanlige arbejde i "udtrækning".

Om filmen 
Efter at have fremlagt idéen for Warner Bros i 2001, følte instruktøren Nolan, at han skulle have mere erfaring med store film. Derfor valgte han at arbejde på Batman Begins, The Prestige og The Dark Knight. Han tilbragte seks måneder med polering af filmens manuskript, før Warner Bros. købte den i februar 2009. Optagelserne begyndte i Tokyo 19. juni 2009 og blev afsluttet i Canada i slutningen af november samme år.

Medvirkende 
 Leonardo DiCaprio – Cobb
 Ken Watanabe – Saito
 Joseph Gordon-Levitt – Arthur
 Marion Cotillard – Mal
 Ellen Page – Ariadne
 Tom Hardy – Eames
 Cillian Murphy – Fischer
 Tom Berenger – Browning

Referencer

Eksterne henvisninger 
 Officiel hjemmeside
 

Amerikanske film fra 2010
Actionfilm fra USA
Science fiction-film fra USA
Film instrueret af Christopher Nolan
Robertprisen for årets amerikanske film
Thrillerfilm fra USA
Joseph Gordon-Levitt

Joseph Leonard Gordon-Levitt (født 17. februar 1981 i Los Angeles, Californien) er en amerikansk skuespiller, og har været det i store dele af sit liv. Han blev kendt gennem tv-serien 3rd Rock from the Sun, som han fik en YoungStar Award for. Efter at serien sluttede har han haft hovedrollen i flere kritikerroste lavbudgetsfilm, som Mysterious Skin, Brick, The Lookout og (500) Days of Summer. Han havde en af hovedrollerne i storfilmen Inception fra 2010.

Han blev udvalgt som en af "Teen People Magazine’s" 21 smukkeste stjerner Under 21 år (1999).

Han tog en pause fra skuespillet i 2000 da han begyndte på på Columbia University.

Udvalgt filmografi

Film

Tv-serier

Eksterne henvisninger 

 
 

Skuespillere fra USA
Personer fra Los Angeles
Jøder fra USA
Slots Pilsner

Slots Pilsner blev brygget første gang i 1924 på Bryggeriet Slotsmøllen i Kolding. Bryggeriet blev overtaget af Albani i 1986 og nedlagt i 1999.

Slotspilsneren bliver nu produceret af bryggerigruppen Royal Unibrew.

Specifikation 
Pilsnertype: 

Pilsneren har en strågul farve og en ukompliceret duft med toner af blomster, korn og en anelse malt. Smagen er medium fyldig og livlig med en aroma af let bitter Hallertau-humle, der giver en behagelig afdæmpet bitterhed i eftersmagen, har en alkoholprocent på 4,6 %, og er emballeret i 33 centiliter flasker.

Referencer

Eksterne henvisninger 
 Bryggeriet Slotsmøllen, Kolding 

Ølmærker fra Danmark
Royal Unibrew
Etableret i 1924
Andreas Vinding

Andreas Vinding (født Winding 23. oktober 1881 i Seem, død 27. januar 1950 i København) var en dansk forfatter og journalist på dagbladet Politiken. Han beskæftigede sig blandt andet med Albertiaffæren og rapporterede senere fra Første Verdenskrig.

Andreas er far til Ole Vinding, farfar til Thomas Winding og dermed oldefar til Alberte Winding

Eksterne henvisninger 
 
 Opslag i Den Store Danske, DSD
 Andreas Vinding på Dansk Forfatterleksikon

Faglitterære forfattere fra Danmark
Journalister fra Danmark
Journalister ved Politiken
Personer fra Jylland
Dansksprogede forfattere fra Danmark
Craig Burley

Craig William Burley (født 24. september 1971 i Ayr, Skotland) er en tidligere skotsk fodboldspiller, der spillede som midtbanespiller. Han var på klubplan primært tilknyttet Celtic i hjemlandet, samt engelske Chelsea og Derby County. Med Celtic blev han i 1998 skotsk mester, og med Chelsea var han med til i 1997 at vinde FA Cuppen. Han er nevø til en anden tidligere skotsk landsholdsprofil, George Burley. 

Burley blev desuden noteret for 46 kampe og tre scoringer for Skotlands landshold. Han deltog ved EM i 1996 og VM i 1998.

Titler 

Engelsk FA Cup
 1997 med Chelsea F.C.

Skotsk Premier League
 1998 med Celtic F.C.

Skotsk Liga Cup
 1998 med Celtic F.C.

Eksterne henvisninger 
 Craig Burley på Footballdatabase.eu 

Fodboldspillere fra Skotland
Fodboldspillere fra Chelsea F.C.
Fodboldspillere fra Celtic F.C.
Fodboldspillere fra Derby County F.C.
Fodboldspillere fra Dundee F.C.
Fodboldspillere fra Preston North End F.C.
Fodboldspillere fra Walsall F.C.
Personer fra Ayr
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Darren Jackson

Darren Jackson (født 25. juli 1966 i Edinburgh, Skotland) er en tidligere skotsk fodboldspiller, der spillede som angriber. Han var på klubplan primært tilknyttet Dundee United, Hibernian og Hearts i hjemlandet, samt engelske Newcastle United. Med Celtic blev han i 1998 skotsk mester.

Jackson blev desuden noteret for 28 kampe og fire scoringer for Skotlands landshold. Han deltog ved EM i 1996 og VM i 1998.

Titler 

Skotsk Premier League
 1998 med Celtic F.C.

Skotsk Liga Cup
 1998 med Celtic F.C.

Eksterne henvisninger 
 Soccerbase.com spillerinfo 
 Footballdatabase.eu spillerinfo 

Fodboldspillere fra Skotland
Fodboldspillere fra Newcastle United F.C.
Fodboldspillere fra Dundee United F.C.
Fodboldspillere fra Hibernian F.C.
Fodboldspillere fra Celtic F.C.
Fodboldspillere fra Coventry City F.C.
Fodboldspillere fra Heart of Midlothian F.C.
Fodboldspillere fra Livingston F.C.
Fodboldspillere fra St. Johnstone F.C.
Fodboldspillere fra Clydebank F.C.
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Silkesommerfugle

Silkesommerfugle () er en familie af møl. Den bedst kendte art er Silkesommerfugl Bombyx mori (silkeorm), der lever vildt i det nordlige Kina, hvor den blev taget ind som husdyr for flere årtusinder siden. En anden kendt art er Bombyx mandarina, der også er udbredt i Asien.

Slægter 
Listen er foreløbig. Slægter som Apatelodes og Olceclostera placeres under Apatelodidae, hvis navnene kan anses for at være gyldige. Ephoria er muligvis et synonym for Epholca ligesom Epia kan være synonym for Hadena.

 Agriochlora
 Andraca
 Anticla
 Aristhala
 Arotros
 Bivincula
 Bivinculata
 Silkesommerfugl (Bombyx)
 Carnotena
 Chazena
 Cheneya
 Clenora
 Colabata
 Colla
 Dalailama
 Diversosexus
 Dorisia
 Drepatelodes
 Ectrocta
 Elachyophtalma

 Ernolatia
 Falcatelodes
 Gnathocinara
 Gunda
 Hanisa
 Hygrochroa
 Laganda
 Microplastis
 Minyas
 Moeschleria
 Mustilia
 Mustilizans
 Naprepa
 Norasuma
 Oberthueria
 Ocinara
 Orgyopsis
 Penicillifera
 Phiditia
 Prismoptera

 Prismosticta
 Prothysana
 Pseudandraca
 Pseudoeupterote
 Quentalia
 Rolepa
 Rondotia
 Sorocaba
 Spanochroa
 Tamphana
 Tarchon
 Tepilia
 Thelosia
 Theophila
 Thyrioclostera
 Trilocha
 Triuncina
 Vinculinula
 Zanola
 Zolessia

Noter 
 Natural History Museum: Database over sommerfugleslægter  
 Museum Witt München: Liste over Bombycidae typearter  

Sommerfugle